ADAM is terug met 'n nuwe enkelsnit en groeplid - Plectrum
November 10, 2020 November 10, 2020 Plectrum
Die aap is uit die mou! Aaanhangers van ADAM kan breed glimlag, want hul gunsteling groep is terug met 'n nuwe groeplid en enkelsnit.
In Augustus 2019 het ons besluit om ADAM eers vaarwel te roep en Reynardt Hugo het besluit om sy solo-loopbaan 'n kans te gee.
Christoff de Beer, of Stoff soos almal hom noem, sal voortaan Reynardt Hugo se plek in die groep volstaan.
LIEFDE IS is 'n goedvoel popliedjie oor 'n paartjie wat in verskillende dorpe vasgevang is gedurende grendeltyd.
Fotos: Dean van Wyk
ADAM maak al sedert 2011 opslae in die Afrikaanse vermaakbedryf en het al talle musiektoekennings (Ghoema en SAMA), goue albums en radio-treffers op hulle kerfstok, en is veral bekend vir liedjies soos Liefde Soldaat, Kasteel, Gebore Om Jou Lief Te Hê, Goud, Hoogtevrees, Sal Oorlog Vir Jou Maak, Sê My, Iets In Die Wateren vele meer.